ഒട്ടോ

ഒട്ടോ (Chiwere: Jiwére) മധ്യ പടിഞ്ഞാറൻ അമേരിക്കൻ ഐക്യനാടുകളിലെ ഒരു തദ്ദേശീയ അമേരിക്കൻ ഇന്ത്യൻ ജനതയാണ്. ഒട്ടോ ഭാഷയായ, ചിവേരെ, സിയുവാൻ കുടുംബത്തിന്റെ ഭാഗമാണന്നതുപോലെ ഇവർക്ക്, അയവ, മിസോറിയ, ഹോ-ചങ്ക് ഗോത്രങ്ങളുമായി അടുത്ത ബന്ധവുമുണ്ട്. ചരിത്രപരമായി, ഒട്ടോ ഗോത്രം നെബ്രാസ്ക, കാൻസസ്, ഐയവ, മിസോറി എന്നിവിടങ്ങളിൽ മിസോറി നദിയുടെ തീരത്ത് മധ്യ സമതലങ്ങളിൽ അർദ്ധ നാടോടികളായ ജനവിഭാഗമായി ജീവിച്ചു. അവർ കൃഷിചെയ്യുമ്പോൾ എൽമ്-മരത്തോൽ ഉപയോഗിച്ചുള്ള  വീടുകളിൽ  താമസിക്കുകയും മറ്റ് പല സമതല ഗോത്രങ്ങളെയും പോലെ യാത്രാവേളയിൽ ടിപ്പിസ് ഉപയോഗിക്കുകയും ചെയ്തു. അവർ പലപ്പോഴും കാട്ടുപോത്തുകളെ വേട്ടയാടാൻ ഗ്രാമങ്ങൾ വിട്ടുപോയിരുന്നു.

19-ആം നൂറ്റാണ്ടിന്റെ പ്രാരംഭത്തിൽ, മറ്റ് ഗോത്രങ്ങളുമായുള്ള യുദ്ധം കാരണം അവരുടെ പല ഗ്രാമങ്ങളും നശിപ്പിക്കപ്പെട്ടു. യൂറോപ്യൻ-അമേരിക്കൻ കടന്നുകയറ്റവും രോഗങ്ങളും അവരുടെ തകർച്ചയിൽ ഒരു പങ്കുവഹിച്ചു. ഇന്ന്, ഒക്ലഹോമയിലെ റെഡ് റോക്ക് ആസ്ഥാനമായി പ്രവർത്തിക്കുന്ന ഒട്ടോ-മിസോറിയ ട്രൈബ് ഓഫ് ഇൻഡ്യൻസ് എന്ന ഫെഡറൽ അംഗീകൃത ഗോത്രത്തിൽപ്പെട്ടവരാണ് ഒട്ടോ ജനങ്ങൾ.

 അവലംബം